మధుబాల (రోజా ఫేమ్‌)

మధుబాల ఒక భారతీయ చలనచిత్ర నటి. ఈమె హిందీ, తమిళ,తెలుగు, మలయాళ భాషలలో సుమారు 52 చలన చిత్రాలలో నటించింది. ఈమె అసలు పేరు మధు కాగా దర్శకుడు కె.బాలచందర్ సలహాతో మధుబాలగా మార్చుకుంది. ఈమెకు బాగా పేరు తెచ్చిపెట్టిన సినిమా మణిరత్నం దర్శకత్వంలో వచ్చిన రోజా. ఈ సినిమా దాదాపు అన్ని ప్రధాన భారతీయ భాషలలోకి అనువదించబడింది.
విశేషాలు
ఈమె ప్రముఖ హిందీ నటి హేమా మాలినికి మేనకోడలు. ఈమె తండ్రి టి.రఘునాథ్ చలనచిత్ర నిర్మాత. తల్లి పేరు రేణుక. ఈమె తల్లి వద్ద భరతనాట్యం నేర్చుకుంది. ఈమె తల్లి క్యాన్సర్ వ్యాధితో మధు 13 ఏళ్ల వయసులోనే మరణించింది. ఈమె తన మేనత్త హేమా మాలినిని ఆదర్శంగా తీసుకుని సినిమాలలో నటించాలని భావించింది. దానికోసం రోషన్ తనేజా స్కూల్ ఆఫ్ యాక్టింగ్‌లో కొంతకాలం తర్ఫీదు తీసుకుంది. ఈమె మొదట ఒట్టయల్ పట్టాలమ్‌ (ഒറ്റയാൾ പട്ടാളം) అనే మలయాళ సినిమాలో నటించింది. రెండవ సినిమాకే కె.బాలచందర్ దర్శకత్వంలో నటించే అవకాశం వచ్చింది. హిందీ భాషలో అజయ్ దేవగణ్తో ఫూల్ ఔర్ కాంటే చిత్రంలో తొలిసారి నటించింది. ఈమె 2001 వరకు సినిమాలలో విరివిగా నటించి అటు పిమ్మట సినిమాలకు కొంత విశ్రాంతిని ఇచ్చి ఇప్పుడు మళ్ళీ కొన్ని సినిమాలలో నటిస్తూ ఉంది. ఈమె గుజరాతీ వ్యాపారి ఆనంద్ షాను వివాహం చేసుకుని అమెరికాలో నివసించింది. వీరికి అమేయ, కేయా అనే ఇద్దరు కూతుళ్లు ఉన్నారు.

ఫిల్మోగ్రఫీ
 సంవత్సరము చిత్రము భాష దర్శకత్వం  ఇతర నటులునోట్స్ 1990పోలీస్ అధికారి/  పులన్ విసారణై  తెలుగు, తమిళం ఆర్.కె.సెల్వమణివిజయ కాంత్ 1992రోజాతమిళం, తెలుగు, మరాఠీ, హిందీ మణిరత్నంఅరవింద్‌ స్వామి 1993అల్లరి ప్రియుడు తెలుగు కె.రాఘవేంద్రరావురాజశేఖర్, రమ్యకృష్ణ 1993జెంటిల్ మేన్తమిళం, తెలుగు ఎస్.శంకర్అర్జున్ 1994పుట్టినిల్లు - మెట్టినిల్లుతెలుగు కె.వాసుభానుచందర్ 1996మిస్టర్ రోమియోతమిళం, తెలుగు, హిందీ కె.ఎస్.రవిప్రభుదేవా, శిల్పా శెట్టి 2013అంతకు ముందు... ఆ తరువాత...తెలుగు ఇంద్రగంటి మోహనకృష్ణసుమంత్ అశ్విన్ 2015 సూర్య వర్సెస్ సూర్య  తెలుగు కార్తీక్ ఘట్టమనేని  2016నాన్నకు ప్రేమతోతెలుగు సుకుమార్ఎన్.టి.ఆర్, రకుల్ ప్రీత్ సింగ్ 2021నెయిల్ పాలిష్హిందీ బగ్స్ భార్గవ కృష్ణ  అర్జున్ రాంపాల్, మానవ్ కౌల్ 2022రిపీట్తెలుగు   నవీన్ చంద్ర 2022డెజావుతెలుగు   అరుళ్‌ నిధి2024ఈగల్తెలుగుకార్తీక్‌ ఘట్టమనేనిరవితేజ, అనుపమ పరమేశ్వరన్‌, శ్రీనివాస్‌ అవసరాల, కావ్య థాపర్‌నిర్మాణంలో ఉంది.2024గేమ్ ఆన్దయానంద్‌గీతానంద్‌, నేహా సోలంకి

మూలాలు

బయటిలింకులు

వర్గం:భారతీయ సినిమా నటీమణులు
వర్గం:తెలుగు సినిమా నటీమణులు
వర్గం:మలయాళ సినిమా నటీమణులు
వర్గం:తమిళ సినిమా నటీమణులు
వర్గం:1972 జననాలు